IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Tislima lill- vittmi u 'l- eroj tar- rivoluzzjoni anti - Sovjetika fl- Ungerija , illum il- ħamsin anniversarju tal- qawmien Ungeriż . L- Unjoni Sovjetika , ix- xempju ta' l- għaqda internazzjonali tal- ħaddiema , kienet tiddiletta ħafna bl- invażjonijiet bit- tankijiet ta' pajjiżi satelliti tagħha . F' Awwissu 1968 kien imiss liċ- Ċekoslovakkja u l- Polonja , ir- Rumanija u l- Albanija żgiċċawha bi żbrixx . L- Ungerija mhijiex il- pajjiż li wieħed kien jimmaġina li kellu jkun , speċjalment wara l- waqgħa tal- Komuniżmu . Minbarra l- ostilita' mal- pajjż ġar tas- Slovakkja , l- Ungerija għandha inkwiet politiku intern , fejn bażikament għandha spektrum politiku li qiegħed jaqsam in- nazzjon fi tnejn . Ma nafx għadux ħaj Endre . Fl- 1992 kont żort Budapest , l- ewwel avventura f' pajjiż " tal- Lvant " . Kont noqgħod għand il- koppja Petocz , Endre u martu li qatt ma sirt naf x' jisimha . Qtajtu li kellu xi ħamsa u sittin / sebgħin dak iż- żmien . Qatt ma rġajt rajtu jew smajt bih u ma nafx għadux ħaj . Għadni niftakar ir- riħa taqsam ta' tadam jingħasar u jintrefa' fil- vażetti fil- kċina . Imbagħad hemm Anna Szabo , mara mill- isbaħ , poetessa unika li ltqajt magħha Bratislava u Medana . L- aħħar li smajt biha qaltli li kienet qed taqleb l- innu nazzjonali ta' Malta għall- Ungeriż . Xi sentejn ilu . Nispera li lestietu . Ir- risq , Endre , jekk għadek ħaj . Ir- risq lilek ukoll Anna . J ' alla dal- ħin qegħdin tiċċelebraw l- anniversarju . Bloggata oħra ta' imtellgħa Jien u Nikol , ftit wara l- funeral ta' missieri , 1/5/2007